Virallinen lehti nro C 150 , 19/05/1997 s. 0047



A4-0034/97 Päätöslauselma komission tiedonannosta: Yhtenäinen ohjelma pienten ja keskisuurten yritysten ja käsiteollisuuden hyväksi (KOM(96)0329 - C4-0490/96) Euroopan parlamentti, joka - ottaa huomioon komission tiedonannon (KOM(96)0329 - C4-0490/96), - ottaa huomioon 24. lokakuuta 1994 antamansa päätöslauselman pk-yritysten verokehyksen parantamisesta ja suosituksesta pienten ja keskisuurten yritysten verotuksesta ((EYVL C 323, 21.11.1994, s. 16)); - ottaa huomioon 24. lokakuuta 1994 antamansa päätöslauselman yhtenäisestä ohjelmasta pienten ja keskisuurten yritysten ja käsiteollisuuden hyväksi ((EYVL C 323, 21.11.1994, s. 19)), - ottaa huomioon 19. tammikuuta 1995 antamansa päätöslauselman komission tiedonannosta: Pienten ja keskisuurten yritysten eurooppalainen seurantaelin - komission kommentit toiseen vuosikertomukseen (1994) ((EYVL C 43, 20.2.1994, s. 76)), - ottaa huomioon 19. syyskuuta 1996 antamansa lausunnon ehdotuksesta neuvoston päätökseksi kolmannesta monivuotisesta ohjelmasta pk-yritysten hyväksi Euroopan unionissa (1997 - 2000) ((EYVL C 320, 28.10.1996, s. 153)), - ottaa huomion talous- ja raha-asioita sekä teollisuuspolitiikkaa käsittelevän valiokunnan mietinnön (A4-0034/97), A. katsoo, että pk-yritykset muodostavat 99,8 prosenttia kaikista Euroopan unionin yrityksistä ja että ne ovat merkittävin työllistäjä; B. katsoo, että pk-yritysten hyväksi on toteutettu useita toimia, mutta ne eivät useinkaan ole yhdenmukaisia, tehokkaita ja avoimia; C. katsoo, että näitä toimia olisi yhdenmukaistettava parhaimman mahdollisen lopputuloksen saavuttamiseksi; 1. Uskoo, että pk-yritysten uusi määritelmä (joka perustuu työntekijöiden määrään - alle 10 työntekijän yritykset ovat mikroyrityksiä, 10 - 50 työntekijän yritykset pieniä yrityksiä, 50 - 250 työntekijän yritykset keskisuuria yrityksiä - itsenäisyyden asteeseen, liikevaihtoon ja kokonaistaseeseen) voi edistää tehokasta pk-yrityspolitiikkaa, koska pienten yritysten tarpeisiin voidaan kiinnittää paljon enemmän huomiota; 2. Panee merkille, että yhtenäisessä ohjelmassa ehdotetaan yhteensovitettuja toimenpiteitä, joiden tarkoituksena on parantaa pk-yritysten yleistä toimintaympäristöä ja jotka saattavat tältä osin osaltaan helpottaa työttömyyden ongelmaa, ja on vakuuttunut siitä, että komission ja jäsenvaltioiden käytännön toimet pk-yritysten hyväksi lainsäädännön, talouden, koulutuksen jne. aloilla edistäisivät työpaikkojen syntymistä; 3. On samaa mieltä komission kanssa siitä, että pk-yritysten hyväksi toteutettavien yhteisön välineiden ja ohjelmien sekä jäsenvaltioiden toimien parempi yhteensovittaminen on olennaista toimenpiteiden tehokkuuden ja yhdenmukaisuuden edistämiseksi; 4. Valittaa sitä, että komission yhteensovittamista käsittelevässä asiakirjassa ei ole yksityiskohtaisia tietoja yhteensovittamisen toteuttamisesta ja ennen kaikkea siitä, kuka toteuttaa yhteensovittamisen; 5. Olettaa kuitenkin, että yhteensovittamisesta vastaavan uuden C osaston perustaminen pääosaston XXII alaisuuteen tulee huomattavasti parantamaan komission toimien yhteensovittamista; 6. Huomauttaa, että jäsenvaltioiden yhdensuuntaisten toimien osalta tulokset ovat tähän asti olleet erittäin rajoitettuja; on perustettu ainoastaan kolme foorumia parhaimpia käytäntöjä koskevan tiedon vaihtamiseksi, ja niitä koskevat jatkotoimet ovat edelleen epätyydyttäviä ja niiden toteuttaminen on ollut hidasta; 7. Katsoo, että arvonlisäveron aiheuttamia rasitteita pk-yrityksille olisi helpotettava hyväksymällä «alkuperää» koskeva periaate ja yhteisellä arvonlisäjärjestelmällä; 8. Pyytää komissiota tarkastelemaan hankkeiden toteutettavuutta ja katsoo, että komission olisi keskityttävä käyttämään rajoitettuja varoja parhaansa mukaan ja mahdollisimman tehokkaasti, jos neuvosto antaa pk-yrityksille riittämätöntä taloudellista tukea; 9. On sitä mieltä, että komission asiakirja on epätyydyttävä käytännön toimien osalta, vaikka siinä selvästi viitataan tehokkaan pk-yrityksiä koskevan politiikan ensisijaisiin tavoitteisiin, ja pyytää tämän vuoksi komissiota ottamaan erityisesti huomioon seuraavat kohdat; 10. Kehottaa huomattavasti yksinkertaistamaan pk-yrityksiin kohdistuvaa hallinnollista ja sääntelystä johtuvaa rasitusta ja muistuttaa tässä yhteydessä, että ylivoimaisesti suurin osa uusista säännöksistä vahvistetaan kansallisesti, mutta kehottaa päätöksentekijöitä kaikilla hallinnollisilla ja poliittisilla tasoilla olemaan lisäämättä pk-yrityksiä rasittavaa turhaa byrokratiaa; 11. Pyytää tämän vuoksi komissiota yhteensovittamisen lisäksi edistämään myös vaikutusten arviointijärjestelmiä, joiden osalta esiintyy edelleen useita ongelmia, pk-yritysten ulottuvuuden merkityksen paremmaksi tunnustamiseksi yhteisön eri politiikoissa ja ohjelmissa; 12. Toivoo, että komissio laatisi kertomuksen vähimmäislausekkeen («de minimis») käytettävyydestä direktiiveissä tarkoituksena välttää epäoikeudenmukaisten rasitteiden määrääminen pk-yrityksille; 13. Painottaa, että niihin pk-yrityksiin, jotka kehittävät uusia teknologioita tai käyttävät parhaita menettelyjä ympäristönsuojelun alalla tai jotka valmistautuvat saamaan EU:n ympäristöaudiointimerkinnän, olisi kiinnitettävä erityistä huomiota ja niille olisi annettava rahoitustukea; 14. Kehottaa toteuttamaan käytännön toimia sen varmistamiseksi, että pk- yritykset osallistuvat sosiaaliseen vuoropuheluun, mikä on ensisijaisen tärkeää pk-yrityksille, vaikka komission mielestä tämä kysymys on «vaikea ja ristiriitainen» ja vaikka sitä on «arvioitava uudelleen»; 15. Korostaa sitä, että työntekijöiden osallistuminen on myös pk-yrityksille merkittävä innovaatioiden lähde, ja pyytää komissiota edistämään työntekijöiden osallistumisen eri muotoja pk-yrityksissä luomalla uraauurtaville pk-yrityksille keskustelufoorumin sekä antamalla taloudellista tukea kokemusten vaihtamiselle; 16. Katsoo, että komission asiakirja on myös epätyydyttävä sellaisen toiminnan osalta, joka koskee pk-yritysten taloudellista toimintaympäristöä, ja toistaa tukevansa nopeasti kasvavien pk-yritysten todellisia eurooppalaisia pääomamarkkinoita; 17. Pyytää komissiota ilmoittamaan, milloin se aikoo julkistaa seuranta- asiakirjan lokakuussa 1995 antamaansa EASDAQ-tiedonantoon, jossa tarkastellaan nopeasti kasvavien pk-yritysten Euroopan laajuisten pääomamarkkinoiden toistaiseksi olemassa olevia sääntelyllisiä esteitä; 18. Valittaa, että neuvosto on keskeyttänyt toistaiseksi ELISE-ohjelman toimeenpanon; 19. Katsoo, että pk-yritysten valmisteleminen euron käyttöönottoon on tärkeää, ja sen on oltava yksi komission yhteensovittamisen ensisijaisista tavoitteista lähivuosina; 20. Suhtautuu myönteisesti siihen, että yhtenäisissä ohjelmissa kiinnitetään paljon huomiota pk-yritysten tukemiseen tietoyhteiskunnan mahdollisuuksien käyttämiseksi, mutta valittaa kuitenkin sitä, ettei tämä sisälly edellä mainittuun komission ehdotukseen kolmannesta monivuotisesta ohjelmasta pk- yritysten hyväksi Euroopan unionissa (1997 - 2000); 21. Valittaa sitä, että yhden pk-yritysten hyvin tärkeän alan eli matkailualan kilpailukyvyn edistämistä ei pidetä niin tärkeänä, että se ansaitsisi yhteisön erityistoimia erityisestä yhteisöpolitiikasta puhumattakaan; 22. Korostaa, että yritystoiminnan edistämisen alalla ja tuettaessa erityiskohteita on kiinnitettävä erityistä huomiota naisyrittäjiin ja avustaviin aviopuolisoihin ja kehottaa komissiota tässä yhteydessä vauhdittamaan miesten ja naisten tasa-arvoisen kohtelun periaatteen soveltamisesta itsenäisiin ammatinharjoittajiin, maatalousalalla toimivat ammatinharjoittajat mukaan lukien, ja itsenäisinä ammatinharjoittajina toimivien naisten suojeluun raskauden ja synnytyksen perusteella annetun direktiivin 86/613/ETY ((EYVL L 359, 19.12.1986, s. 56)) tarkistamista, jota on suunniteltu vuodesta 1993 alkaen; 23. Kehottaa puhemiestään välittämään tämän päätöslauselman komissiolle ja neuvostolle.